Detroit

Detroit (IPA: [dɪˈtʰɹɔɪt], fr. Détroit) je najväčšie mesto v americkom štáte Michigan a sídlo Wayne County. Nachádza sa na rovnomennej rieke. Založené bolo v roku 1701 francúzskymi obchodníkmi s vlnou. Má rozlohu  a žije tu 713 777 obyvateľov (2010). Detroit je sídlom spoločností General Motors a Ford Motor Company. 

Mesto je symbolom recesie. Detroit upadol kvôli útlmu automobilovej výroby. V meste tak nastal výrazný populačný pokles, ktorý sa prehĺbil aj kvôli rasovým nepokojom v 70. rokoch 20. storočia. Vďaka nepriaznivému životnému prostrediu sa väčšina obyvateľstva mesta odsťahovala na jeho perifériu alebo na vidiek. 80 % obyvateľov tvoria v súčasnosti Afroameričania. Mesto je povestné vysokou kriminalitou a chátrajúcimi budovami. 18. júla 2013 mesto vyhlásilo bankrot.

Bankrot
Bankrot mesta bol vyhlásený 18. júla 2013. „Je to ťažký krok, ale jediná schodná cesta, ako vyriešiť problém, ktorý nás trápil šesťdesiat rokov,“ skonštatoval guvernér Rick Snyder, pričom predpokladaný dlh mesta je 18.5 miliárd dolárov. Dôvodom krachu je skutočnosť, že  šesť rokov po sebe prekračovali výdavky mesta jeho príjmy na konci minulého roku bol schodok rozpočtu 326,6 milióna dolárov a predpokladalo sa, že bez zmien by bol v roku 2017 astronomických 1,3 miliardy dolárov. Prejavy hospodárskych ťažkostí mesta sú napr.: 
 miera nezamestnanosti v Detroite sa od roku 2000 takmer strojnásobila a je viac ako dvojnásobne vyššia ako je celoštátny priemer; bez práce je pätina mesta.
 na historicky najvyššej úrovni je počet vrážd a mesto je viac ako 20 rokov považované za najnebezpečnejšie mesto v USA
 Detroitčania čakali v priemere viac ako 58 minút, kým reagovala polícia na tiesňové volanie, pričom celoštátny priemer je 11 minút
 v prevádzke bola v prvom štvrťroku len tretina sanitiek
 v prvom štvrťroku 2013 nefungovalo odhadom až 40 percent pouličných lámp a opustených bolo zhruba 78 000 budov v meste
 mesto sužuje výrazná korupcia

Osobnosti mesta
 Juan Atkins, hudobník
 Ellen Burstynová, herečka
 Alice Cooper, hudobník
 Francis Ford Coppola, režisér a producent
 Ralph Craig, atlér, šprintér
 Dwele, spevák, skladateľ a producent
 Eminem, hudobník
 J Dilla, hudobný producent
 Charles Lindbergh, pilot
 Ted Nugent, gitarista a hudobník
 Suzi Quatro, speváčka
 Della Reese, speváčka a herečka
 Diana Rossová, speváčka
 Jeffrey Sachs, ekonóm
 Isadore Singer, matematik
 Lily Tomlinová, herečka
 Robert Wagner, herec
 Xzibit, herec a raper

Partnerské mestá
  Basra, Irak
  Čunking, Čína
  Dubaj, Spojené arabské emiráty
  Kitwe, Zambia  Minsk, Bielorusko
  Nassau, Bahamy
  Tojota, Japonsko
  Turín, Taliansko

Referencie

Iné projekty

Externé odkazy
 Oficiálna stránka


Kategória:Mestá v Michigane
Kategória:Prístavné mestá v USA